
Učestala praksa prilikom klanjanja nekih ***[dženaza](https://pitajucene.com/search/d%C5%BEenaz/questions/ "Pretraži pitanja o dženazi")*** da se jednoj umrloj osobi, mejitu, klanja dva puta dženaza, naprimjer, jednom kod njegove kuće ili džamije, a drugi put na mezarju.  

Postavlja se pitanje, kakav je ***[propis](https://pitajucene.com/search/Propis/questions/ "Pretraži pitanja o propisima")*** ovakve prakse.


* 
* 
* 
* 
* 
* 
* 

 
JE LI DOZVOLJENO KLANJANJE DŽENAZE VIŠE PUTA?

ODGOVOR:  

Propisano je da se ***[dženaza](https://pitajucene.com/search/d%C5%BEenaz/questions/ "Pretraži pitanja o dženazi")*** umrlom klanja jedanput, svejedno, kod kuće umrlog ili u mesdžidu. Ovo je osnova u klanjaju dženaze mejitu prije nego što se ukopa, a klanjanje u odsustvu i nakon što se ukopa, po tom pitanju je poznato razilaženje između četiri mezheba.  

A što se tiče klanjanja dženaze jednom mejitu više puta, o tom pitanju nisam našao da su govorili učenjaci četiri mezheba osim hanbelije.  

Po hanbelijskom mezhebu to nije sunnet. (El-Mugni, 3/445)  

Od savremenih učenjaka šejh Bin Baz je izdao fetvu da nema smetnje da klanjač dženaze ponovi dženazu dva ili tri puta klanjajući sa onima koji nisu stigli na dženazu. (Medžmuu fetava Bin Baz 13/153)  

Ispravno je, a Allah zna najbolje, da praksa organizovanja klanjanja dženaze jednom te istom mejitu na više mjesta nije od sunneta.  

Također, nije od sunneta klanjaču da jednom mejitu klanja više puta dženazu, to jest, ako klanja na jednom mjestu ne treba i na drugom.


Ve billahi tevfik


Dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***


Preuzeto sa zvanične facebook stranice: <https://www.facebook.com/permalink.php?story_fbid=1667821343349727&id=423679737763900&substory_index=0>


